钦定古今图书集成/明伦汇编/氏族典/第178卷 > 田铎
## 钦定古今图书集成/明伦汇编/氏族典/第178卷 > 田铎

按《明外史田铎传》：“铎字振之，阳城人。成化十四年进
士。授户部主事，迁员外郎、郎中。弘治二年，奉诏赈四
川，坐误遗敕中语，谪蓬州知州。御史行部至蓬，寂无
讼者，讶之，已乃知州无冤民也，太息而去。荐于朝，擢
广东佥事，迁四川参议，不赴，以老疾告归。正德时，刘
瑾矫诏言铎理广东盐法，簿牒未明，逮赴广，未就道”
而瑾诛。或劝铎毋行，铎不听。行次九江，卒，年八十二。